— 206 — 



Efter en kort almindelig Indledning gives en systematisk Oversigt 

 over de danske Arter med Nøgler til Bestemmelse af alle Slægter og 

 Arter. Af hver Art gives en fyldig Beskrivelse, med Oplysninger om 

 dens Fruktifikation, Forekomst og Findesteder, og af de fleste Arter 

 gives Afbildninger. At Færøernes Arter er medtagne, er meget heldigt 

 og gør ikke Floraen saa uensartet, som man kunde vente, idet de fleste 

 færøske Arter ogsaa forekommer i det egentlige Danmark. 



Med Hensyn til Nomenklaturen synes det at være vanskeligt at 

 naa til Enighed mellem Bryologerne. Forf. følger i Hovedsagen Lind- 

 bergs paa et radikalt gennemført Prioritetsprincip hvilende Nomenklatur, 

 som imidlertid ikke følges af flere ledende Bryologer i Udlandet. Der- 

 imod tager Forf. bestemt Afstand fra den paa Kongressen i Bruxelles 

 vedtagne Bestemmelse om at benytte Hedwigs Species Muscorum (1801) 

 som Udgangspunkt for Bladmossernes Nomenklatur. Med Hensyn til 

 Terminologien skal gøres opmærksom paa, at Forf. bruger Betegnelsen 

 »Biblade« for Amfigastrierne — jeg foretrækker at kalde dem Bugblade 

 eller Underblade — , og at han i Indledningen bruger de fra gammel 

 Tid anvendte Betegnelser »Blomst« og »Blomsterstand«, medens han i 

 den specielle Del i Regelen undgaar disse efter Anmelderens Mening 

 noget uheldige Betegnelser og i Stedet taler om Andrøcier qg Gynøcier. 

 Mod Litteraturfortegnelsen kan gøres den lille Indvending, at Titlerne 

 er stærkt forkortede, undertiden i den Grad, at Begyndere ikke vil 

 have let ved at finde vedkommende Værk. 



For øvrigt kan Bogen kun ret vurderes af specielle Fagmænd og 

 efter at være bleven benyttet til Bestemmelse ; men jeg tager næppe 

 fejl, naar jeg udtaler, at Bogen -indtager en høj Rang i den bryologiske 

 Litteratur. Herfor borger Forfatterens store Erfaring som Bryolog, hans 

 Grundighed og hans skarpe systematiske Blik. Hvis den var skrevet 

 paa et af de store Kultursprog, vilde den sikkert vinde stor Udbredelse 

 i Udlandet. Som den foreligger er den først og fremmest bestemt for 

 de danske Botanikere, og disse vil sikkert modtage den med Taknem- 

 lighed som et Værk, der i høj Grad øger Kendskabet til de danske 

 Mosser og letter Studiet af disse bl. a. ogsaa for Plantesamfundene saa 

 vigtige Planter. Man maa ønske Forf. til Lykke med Udgivelsen af 

 denne første Del og haabe, at det ikke maa vare længe, inden anden 

 Del følger efter. L. K. R. 



W. Mönkemeyer: Die Moose von Bornholm. Hedwigia Bd. L, 1911, 

 pag. 333—349. 



Forfatteren, som er Inspektør ved den botaniske Have i Leipzig, 

 har under sit Ophold paa Bornholm i Juli 1910 undersøgt Øens Mos- 

 vegetation, særlig i den nordlige Del indtil Jons Kapel og Gudhjem. 

 I det foreliggende Arbejde giver han, foruden sine egne Indsamlinger, 

 en Liste over, hvad der tidligere er publiceret af Mosser fra Bornholm, 

 særlig af Th. Jensen, Joh. Lange og H. Mortensen og medtager tillige 

 nogle Indsamlinger af Prof. Roell, Prof. Winkelmann og mig. Antallet 

 af de fra Bornholm kendte Mosser er efter denne Liste 14 Sphagna, 

 238 Musci og 58 Hepaticae, af hvilke Monkemeyer opfører 3 Sphagna, 

 37 Musci, 5 Hepaticae og 8 Varieteter som nye for Bornholm og af 

 disse 9 Arter som nye for det danske Floraomraade. 



